smcproject/ml-wiki-sentences huggingface dataset:
അദ്ദേഹത്തിന്റെ മുത്തച്ഛൻ ജോർജിയൻ നാടോടി ഗായകനായിരുന്ന ആർടെം എർകോമൈഷ്വിലി ആയിരുന്നു.
1969-ൽ ടിബിലിസി സ്റ്റേറ്റ് കൺസർവേറ്റോയറിൽ നിന്ന് അദ്ദേഹം ബിരുദം നേടി.
വിദ്യാർത്ഥിയായിരിക്കെ, അദ്ദേഹം പോളിഫോണിക് ജോർജിയൻ നാടോടി ശേഖരം, പ്രത്യേകിച്ച് ഗുരിയ പ്രവിശ്യയിൽ നിന്നുള്ളവ ശേഖരിക്കാനും പകർത്താനും തുടങ്ങി.
1968-ൽ അദ്ദേഹം സ്ഥാപിച്ച റുസ്താവി ക്വയർ  ജോർജിയയിലും വിദേശത്തും ദശകങ്ങളോളം പര്യടനം നടത്തിയിരുന്നു.
നാടോടി ആലാപന പൈതൃക ഗവേഷണം, സമാഹാരം, സംരക്ഷിണം എന്നീ മേഖലകളിലെ എർകോമൈഷ്‌വിലിയുടെ പ്രവർത്തനങ്ങൾ അദ്ദേഹത്തെ മെറിറ്റോറിയസ് ആർട്ടിസ്റ്റ് ഓഫ് ജോർജിയ എന്ന പദവി(1969), ഇവാൻ ജാവഖിഷ്‌വിലി, ഷോട്ട റസ്തവേലി ദേശീയ പുരസ്കാരങ്ങൾ, ഓർഡർ ഓഫ് ഓണർ, പ്രസിഡൻഷ്യൽ ഓർഡർ ഓഫ് എക്‌സലൻസ് (2020), ടിബിലിസിയുടെ ഓണററി പൗരത്വം (2014) എന്നിവയുൾപ്പെടെ മറ്റ് നിരവധി പുരസ്‌കാരങ്ങൾ നേടുന്നതിന് അർഹനാക്കി.
2008-ൽ, ഭരണകക്ഷിയായ യുണൈറ്റഡ് നാഷണൽ മൂവ്‌മെന്റ് പാർട്ടിക്ക് വേണ്ടി ഒസുർഗെട്ടി ജില്ലയിൽനിന്ന് ജോർജിയൻ പാർലമെന്റിലേക്ക് അദ്ദേഹം തിരഞ്ഞെടുക്കപ്പെട്ടുവെങ്കിലും, 2009 മാർച്ചിൽ അദ്ദേഹം തന്റെ പാർലമെന്റ് അംഗത്വം രാജിവച്ചു.
ജോർജിയൻ നാടോടി സംഗീതത്തെക്കുറിച്ചുള്ള ഓർമ്മക്കുറിപ്പുകളും പുസ്തകങ്ങളും അദ്ദേഹം പ്രസിദ്ധീകരിച്ചിട്ടുണ്ട്.
2021 മാർച്ച് 31-ന് ടിബിലിസിയിലെ ഒരു ആശുപത്രിയിൽ COVID-19 -മായി ബന്ധപ്പെട്ട സങ്കീർണതകൾ കാരണം എർകോമൈഷ്‌വിലി മരിച്ചു.
മൃതദേഹം ടിബിലിസിയിലെ മറ്റാസ്മിൻഡ പന്തീയോനിൽ സംസ്‌കരിച്ചു.
അൻഹുർ
പുരാതന ഈജിപ്ഷ്യൻ ഒരു ദേവനാണ് അൻഹുർ (ഇംഗ്ലീഷ്: Anhur ).
ഒനുറിസ് (Onuris), ഒനൗറിസ് (Onouris), അൻ-ഹേർ (An-Her), അൻഹുറെറ്റ് (Anhuret), ഹൻ-ഹേർ (Han-Her), ഇൻഹെർറ്റ് (Inhert) എന്നീ പേരുകളിലും അൻഹുർ അറിയപ്പെടുന്നു.
യുദ്ധത്തിന്റെ ദേവനാണ് അൻഹുർ.
പുരാതന ഈജിപ്തിലെ അബിഡോസ് പ്രദേശത്ത് , പ്രത്യേഗിച്ചും തിനീസിലാണ് അൻഹുറിനെ പ്രധാനമായും ആരാധിച്ചിരുന്നത്.
ഈജിപ്ഷ്യൻ പുരാണപ്രകാരം തന്റെ പത്നിയായ മെഹിത്തിനെ , അൻഹുർ ദേവൻ നൂബിയയിൽ നിന്നും തിരികെ കൊണ്ടുവന്നു എന്നാണ് കഥ.
അൻഹുറിന്റെ പേരിലും ഇത് പ്രതിഫലിക്കുന്നു.
അകലെയുള്ളതിനെ അടുത്തെത്തിക്കുന്നത് എന്നാണ് അൻഹുർ എന്ന പദത്തിനർഥം.
ശത്രുക്കളെ ഇല്ലായ്മ ചെയ്യുന്നവൻ എന്നും അൻഹുർ വിശേഷിക്കപ്പെട്ടിരുന്നു.
ശിരോ-അലങ്കാരത്തിൽ നാല് തൂവലുകളോട് കൂടി കയ്യിൽ ഒരു പടക്കുന്തവും ധരിച്ച് താടിയുള്ള ഒരു മനുഷ്യരൂപമാണ് അൻഹുർ ദേവന്റേത്.
ചിലപ്പോളൊക്കെ ശക്തിയുടെ പ്രതീകം എന്ന നിലയിൽ സിംഹത്തിന്റെ ശിരസ്സോട്കൂടിയും അൻഹുറിനെ ചിത്രീകരിക്കാറുണ്ട്.
യുദ്ധത്തിന്റെ ദേവനായതിനാൽ പുരാതന ഈജിപ്ഷ്യൻ സൈനികർക്കിടയിൽ വളരെ വലിയ ഒരു സ്ഥാനമാണ് അൻഹുറിനുണ്ടായിരുന്നത്.
മനുഷ്യരൂപിയായ രാജകീയ യോദ്ധാവായും അൻഹുറിനെ കരുതിയിരുന്നു.
അൻഹുർ ദേവന്റെ ഉത്സവദിനങ്ങളിൽ പ്രതീകാത്മകമായ യുദ്ധങ്ങളും അനുഷ്ഠിക്കാറുണ്ട്.
ഗ്രീക് ഐതിഹ്യപ്രകാരം യുദ്ധത്തിന്റെ ദേവനായ അറീസിന് തത്തുല്യനാണ് അൻഹുർ.
p. 118 ↑ The Way to Eternity: Egyptian Myth , F. Fleming A. Lothian, p. 56 ↑ Turner and Coulter, Dictionary of ancient deities, 2001 ↑ Antoninus Liberalis, Metamorphoses 28 (trans. Celoria) (Greek mythographer 2nd century AD)
അൻഹൈഡ്രൈഡ് ഇംഗ്ലീഷ് വിലാസം https://ml.wikipedia.org/wiki/Anhydride അൻഹൈഡ്രൈഡ്
ജലത്തോടു രാസപരമായി യോജിച്ച് അമ്ലമോ ക്ഷാരമോ ലഭ്യമാക്കുന്ന, അല്ലെങ്കിൽ അമ്ലത്തിൽനിന്നോ ക്ഷാരത്തിൽനിന്നോ ജലാംശം നീക്കി ലഭ്യമാകുന്ന ഓക്സൈഡാണ് അൻഹൈഡ്രൈഡ് .
ജലത്തോടു യോജിച്ച് അമ്ലം ഉത്പാദിപ്പിക്കുന്ന ഓക്സൈഡ് ആസിഡ് അൻഹൈഡ്രൈഡ് ആണ്.
ഉദാഹരണം, സൾഫർ ട്രൈഓക്സൈഡ്, ക്ലോറസ് ഓക്സൈഡ് മുതലായവ.
സൾഫ്യൂറിക് അമ്ലം
SO 3 + H 2 O → H 2 SO 4 ഹൈപൊ ക്ലോറസ് അമ്ലം
Cl 2 O + H 2 O → 2 HClO
അമ്ലത്തിൽനിന്ന് ജലമോ ജലമൂലകങ്ങളോ നീക്കംചെയ്താൽ അൻഹൈഡ്രൈഡ് തിരിച്ചുകിട്ടും.
ജലത്തോടു യോജിച്ചു ക്ഷാരം ഉത്പാദിപ്പിക്കുന്ന ഓക്സൈഡിന് ബേസിക് അൻഹൈഡ്രൈഡ് എന്നു പറയുന്നു.
ഉദാഹരണം സോഡിയം ഓക്സൈഡ്, കാൽസിയം ഓക്സൈഡ് മുതലായവ.
Na 2 O+ H 2 O → 2 NaOH CaO + H 2 O → Ca(OH) 2
ക്ഷാരത്തിൽനിന്ന് ജലമോ ജലമൂലകങ്ങളോ നീക്കംചെയ്താൽ അൻഹൈഡ്രൈഡ് തിരിച്ചുകിട്ടും.
കാർബണിക അമ്ലങ്ങളുടെ അൻഹൈഡ്രൈഡ് ലഭിക്കുവാൻ ചിലവിധികൾകൊണ്ട് അവയിലെ ജലമൂലകങ്ങളെ നീക്കംചെയ്താൽ മതി.
അസറ്റിക് അമ്ലത്തിൽനിന്ന് അസറ്റിക് അൻഹൈഡ്രൈഡിന്റെ ഉത്പാദനം ഒരു ഉദാഹരണമാണ്.
പുറംകണ്ണികൾ http://www.chemguide.co.uk/organicprops/anhydrides/background.html http://scifun.chem.wisc.edu/chemweek/pdf/aceticacid.pdf Archived 2011-09-28 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അൻഹൈഡ്രൈഡ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അൻസൺ പോൾ
മലയാള സിനിമാ രംഗത്തെ ഒരു യുവ പുതുമുഖ താരമാണ് അൻസൺ പോൾ.
മലയാളത്തിലും തമിഴിലുമായി നിരവധി ചിത്രങ്ങളിൽ അഭിനയിച്ച അദ്ദേഹം മോഡലിംഗ് രംഗത്തും സജീവമാണ്.
തൃശൂർ സ്വദേശിയായ അൻസൺ തൻറെ ബാല്യവും കൗമാരവും ചിലവഴിച്ചത് ഷാർജയിലായിരുന്നു .
പിന്നീട് തുടർ വിദ്യാഭ്യാസം ചെന്നൈയിലായിരുന്നു പൂർത്തീകരിച്ചത്.
എൻജിനിയറിംഗ് ബിരുദധാരിയായ അൻസൺ ഒരു കാൾ സെന്റർ ജീവനക്കാരനായി സേവനമനുഷ്ഠിച്ചിട്ടുണ്ട്.
സിനിമയോടുള്ള തൻറെ ഭ്രമം അദ്ദേഹത്തെ മുംബൈയിൽ അനുപം ഖേറിൻറെ നേതൃത്വത്തിൽ നടത്തുന്ന അഭിനയ കലാലയത്തിൽ എത്തിച്ചു.
ബൈജു ജോൺസൺ സംവിധാനം നിർവഹിച്ച കെ.ഖ്യു (KQ) എന്ന ചിത്രത്തിൽ സഹസംവിധായകനായിയാണ് അദ്ദേഹം തൻറെ സിനിമാ ജീവിതത്തിന് തുടക്കംകുറിച്ചത്.
ആ സിനിമയിൽ തന്നെ ഒരു കഥാപാത്രത്തെ അവതരിപ്പിക്കാൻ അദ്ദേഹത്തിന് അവസരവും ലഭിച്ചു
അൻസണിൻറെ അഭിനയം ശ്രദ്ധിച്ച നടൻ ജയസൂര്യ അദേഹത്തെ തൻറെ അടുത്ത സിനിമയായ "സു സു സുധിവാത്മീക"ത്തിൽ അഭിനയിക്കാൻ ക്ഷണിക്കുകയായിരുന്നു.
ആ സിനിമയിൽ വിജയ്‌ ബാബു എന്ന വേഷമായിരുന്നു അദ്ദേഹം അഭിനയിച്ചത്.
തുടർന്ന് ശിവകാർത്തികേയൻ, കീർത്തി സുരേഷ് എന്നിവർക്കൊപ്പം "റെമോ" എന്ന തമിഴ് സിനിമയിലും അദേഹം അഭിനയിച്ചു.
വർഷം ചിതം കഥാപാത്രം സംവിധായകൻ 1 2013 കെ.ഖ്യു (KQ) റോഷൻ ബൈജു ജോൺസൺ 2 2015 ജിഗ്ന 3 2016 സു സു സുധിവാത്മീകം വിജയ്‌ ബാബു രഞ്ജിത്ത് ശങ്കർ 4 2016 ഊഴം എഡ്വേർഡ്‌ മർക്കോസ് ജിത്തു ജോസഫ് 5 2016 റെമോ വിശ്വ ഭാഗ്യരാജ് References ↑ ↑ ↑ http://filmiparadise.com/profile/actor/anson-paul/2955%5Bപ്രവർത്തിക്കാത്ത+കണ്ണി%5D http://www.thequint.com/india/2015/06/07/underwater-wedding-shoots-catch-on-in-kerala ↑ ↑
അർക്കദിയാക്കോൻ
ക്രൈസ്തവ സഭകളിലെ പുരോഹിതശ്രേണിയിലെ ഒരു സ്ഥാനപ്പേരാണ് അർക്കദിയക്കോൻ അഥവാ ആർച്ചുഡീക്കൻ ( ഇംഗ്ലീഷ് : Archdeacon ).
മുഖ്യസചിവൻ എന്ന് അർത്ഥം കല്പിക്കാവുന്ന ഗ്രീക്കു ഭാഷയിലെ ആർകോദിയാകോനോസ് ( ഗ്രീക്ക് : ἄρχωδιᾱ́κονος ) എന്ന പദത്തിന്റെ തദ്ഭവമാണ് ഈ പേര്.
ഇന്ത്യയുടെ അർക്കദിയാക്കോൻ അങ്കമാലിയിലെ ഗീവർഗീസിന്റെ ഒരു ചുമർചിത്രം, അകപ്പറമ്പ് യാക്കോബായ പള്ളിയിൽ നിന്ന്
വിവിധ സഭകളിൽ വ്യത്യസ്തങ്ങളായ ഉത്തരവാദിത്വങ്ങളും പ്രാധാന്യവും വഹിക്കുന്ന പദവികൾ ഈ പേരിൽ അറിയപ്പെടുന്നുണ്ട്.
ഭൂരിഭാഗം സഭകളിലും നിലവിൽ ഈ പദവി സാധാരണമല്ല.
അവലംബം ↑ {{ cite web }} : | archive-date= / | archive-url= timestamp mismatch; 15 ഫെബ്രുവരി 2009 suggested ( help )
അർക്കപൂർണിമ
പ്രഭാവർമ്മയുടെ കവിതാസമാഹാരമാണ് അർക്കപൂർണിമ .
ഈ കൃതിക്കാണ് 1995-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത് അവലംബം
അൻഹെഡോണിയ
അൻഹെഡോണിയ (Anhedonia) എന്നത് സുഖകരമായ കാര്യങ്ങളിൽ ആനന്ദം അനുഭവിക്കാനുള്ള കഴിവും ചോദനയും നഷ്ടമാകുന്ന അവസ്ഥയാണ്.
ആനന്ദം അനുഭവിക്കാനുള്ള കഴിവില്ലായ്മയെ സൂചിപ്പിക്കാനാണ് ഈ പദം ആദ്യകാലങ്ങളിൽ ഉപയോഗിച്ചിരുന്നതെങ്കിലും ഇപ്പോൾ പ്രചോദനക്കുറവ്, പ്രത്യാശക്കുറവ്, ഉപഭോഗസംതൃപ്തിയില്ലായ്മ, പഠനശാക്തീകരണത്തിലെ കുറവുകൾ എന്നിവയെ പരാമർശിക്കാനും ഗവേഷകർ അൻഹെഡോണിയ എന്ന വാക്ക് ഉപയോഗിക്കുന്നു.
ആനന്ദം അനുഭവിക്കാനുള്ള കഴിവ് കുറയുകയോ അല്ലെങ്കിൽ സന്തോഷകരമായ പ്രവർത്തനങ്ങളിൽ ഏർപ്പെടാനുള്ള താൽപര്യം കുറയുകയോ ചെയ്യുന്ന ഈ അവസ്ഥ, DSM-5- പ്രകാരം, വിഷാദരോഗങ്ങൾ, ലഹരിവസ്തുക്കളുമായി ബന്ധപ്പെട്ട വൈകല്യങ്ങൾ, മനോവൈകല്യങ്ങൾ, വ്യക്തിത്വ വൈകല്യങ്ങൾ എന്നിവയ്ക്കുളള കാരണങ്ങളുടെ ഒരു ഘടകമാണ്.
ഉണ്ടാകുന്ന രീതി ഗുരുതരമായ വിഷാദരോഗം
വലിയ വിഷാദരോഗമുള്ള 70% ആളുകളിലും അൻഹെഡോണിയ സംഭവിക്കുന്നു.
ഗുരുതരമായ വിഷാദരോഗത്തിന്റെ പ്രധാന ലക്ഷണമാണ് അനുഭൂതിക്കുറവ്; ഈ ലക്ഷണമുളളവരിൽ വിഷാദമായ മാനസികാവസ്ഥ ഇല്ലെങ്കിൽ പോലും,  വിഷാദരോഗം കണ്ടെത്താൻ കഴിയും.
മാനസിക അസുഖങ്ങളുടെ രോഗനിർണയ സ്ഥിതിവിവരപുസ്തകത്തിൽ (ഡിഎസ്എം) "താൽപ്പര്യത്തിന്റെയോ സന്തോഷത്തിന്റെയോ അഭാവം" വിവരിക്കുന്നുണ്ട്, എന്നാൽ ആളുകൾക്ക് സന്തോഷം നൽകാത്ത കാര്യങ്ങളിൽ താൽപ്പര്യം കുറവാണെന്നതിനാൽ ഇത് തിരിച്ചറിയാൻ പ്രയാസമാണ്.
ഈ ലക്ഷണമുള്ള പല വ്യക്തികൾക്കും ഭക്ഷണാസ്വാദനശേഷി കുറവുണ്ട്, ശരീരഭാരം കുറയുന്നതിനുളള DSM മാനദണ്ഡം ഒരുപക്ഷേ ഇതുമായി ബന്ധപ്പെട്ടിരിക്കാം.
ചിത്തഭ്രമത്തിന്റെ അശുഭ ലക്ഷണങ്ങളിൽ ഒന്നാണ് അൻഹെഡോണിയ.
ചിത്തഭ്രമം ബാധിച്ച ആളുകൾ ആരോഗ്യമുള്ള വ്യക്തികളെ അപേക്ഷിച്ച് പോസിറ്റീവ് വികാരങ്ങൾ കുറവാണെന്ന് മുൻകാലങ്ങളിൽ റിപ്പോർട്ട് ചെയ്യുന്നു.
എന്നിരുന്നാലും, ചിത്തഭ്രമം ബാധിച്ചവരിൽ "ഇഷ്‌ടപ്പെടൽ" അല്ലെങ്കിൽ ഉപഭോക്തൃ ആനന്ദം നിലനിൽക്കുന്നതായി കാണപ്പെടുന്നു.
പാരിതോഷികങ്ങൾ ലഭിക്കുമ്പോൾ ഇത്തരക്കാർക്ക് സന്തോഷം ലഭിക്കുന്നതായി റിപ്പോർട്ട് ചെയ്യപ്പെട്ടിട്ടുണ്ട്.
എന്നിരുന്നാലും, പണമായുളള പാരിതോഷികങ്ങളിൽ സന്തോഷം കുറവായും കണ്ടെത്തിയിട്ടുണ്ട്.
ലഹരിപദാർത്ഥവുമായി ബന്ധപ്പെട്ട തകരാറുകൾ
മദ്യം, ലഹരിവസ്തുക്കൾ, നിക്കോട്ടിൻ എന്നിവയുൾപ്പെടെ ഒന്നോ അതിലധികമോ വൈവിധ്യമാർന്ന മരുന്നുകളെ ആശ്രയിക്കുന്ന ആളുകളിൽ അൻഹെഡോണിയ സാധാരണമാണ്.
കാലക്രമേണ അനുഭുതിയില്ലായ്മയുടെ കാഠിന്യം കുറയുന്നുണ്ടെങ്കിലും, ഇത് വീണ്ടും സംഭവിക്കുന്നതായി കാണപ്പെട്ടിട്ടുണ്ട്.
ആഘാതാനന്തര മാനസികസംഘർഷം
ആഘാതാനന്തരമുണ്ടാകുന്ന മാനസികക്ഷതങ്ങൾ ചോദനകളെ ഇല്ലാതാക്കുകയും അതുവഴി പ്രത്യാശകളും ആനന്ദവും കുറയുകയും ചെയ്യുന്നു..
പാർക്കിൻസൺസ് രോഗത്തിൽ അൻഹെഡോണിയ ഇടയ്ക്കിടെ സംഭവിക്കാറുണ്ട്, 7%-45% വരെ റിപ്പോർട്ട് ചെയ്യപ്പെടുന്നു.
പാർക്കിൻസൺസ് രോഗത്തിലെ വിഷാദരോഗത്തിന്റെ ഉയർന്ന നിരക്കുമായി അൻഹെഡോണിയ ബന്ധപ്പെട്ടിട്ടുണ്ടോ ഇല്ലയോ എന്നത് അജ്ഞാതമാണ്.
ബൈപോളാർ ഡിപ്രഷൻ
ബൈപോളാർ ഡിപ്രഷൻ ഉള്ളവരിലും അൻഹെഡോണിയ പ്രത്യക്ഷപ്പെടുന്നതായി റിപ്പോർട്ടുണ്ട്.
ശ്രദ്ധക്കുറവും പിരുപിരുപ്പും മാനസികാവസ്ഥ
അൻഹെഡോണിയ ശ്രദ്ധക്കുറവും പിരുപിരുപ്പും മാനസികാവസ്ഥയുമായി ബന്ധപ്പെട്ടിരിക്കാം.
ADHD ഉള്ളവരുടെ തലച്ചോറിലെ ഡോപാമിനേർജിക്, സെറോടോനെർജിക് പ്രവർത്തനങ്ങളുടെ തകരാറുകൾ സുഖാനുഭവങ്ങൾ ക്രമരഹിതമാക്കുന്നതിന് കാരണമാകുന്നു, ഇത് അൻഹെഡോണിയയിലേക്ക് നയിച്ചേക്കാം.
പുരുഷന്മാരിലെ ലൈംഗിക അനൂഭൂതിയില്ലായ്മയായ സെക്ഷ്വൽ  അൻഹെഡോണിയയെ 'ഇജാക്കുലേറ്ററി അൻഹെഡോണിയ' എന്നും വിളിക്കുന്നു.
ഈ അവസ്ഥ അർത്ഥമാക്കുന്നത് പുരുഷൻ സുഖാനുഭൂതി ഇല്ലാതെ സ്ഖലനം ചെയ്യും എന്നാണ്.
ഈ അവസ്ഥ മിക്കപ്പോഴും പുരുഷന്മാരിലാണ് കാണപ്പെടുന്നത്, എന്നാൽ രതിമൂർച്ഛ പ്രക്രിയയിലൂടെ കടന്നുപോകുമ്പോൾ സ്ത്രീകൾക്കും ആനന്ദത്തിന്റെ അഭാവം അനുഭവപ്പെടും.
ഇനിപ്പറയുന്ന കാരണങ്ങളാൽ ലൈംഗിക അൻഹെഡോണിയ ഉണ്ടാകാം: ഹൈപ്പർപ്രോളാക്റ്റിനേമിയ ഹൈപോആക്ടീവ് സെക്ഷ്വൽ ഡിസയർ ഡിസോർഡർ ടെസ്റ്റോസ്റ്റിറോൺ ഹോർമോണിന്റെ കുറഞ്ഞ അളവ് സുഷുമ്നാ നാഡിക്ക് പരിക്ക് മൾട്ടിപ്പിൾ സ്ക്ലിറോസിസ് എസ്എസ്ആർഐ ആന്റീഡിപ്രസന്റുകളുടെ ഉപയോഗം അല്ലെങ്കിൽ മുമ്പ് എസ്എസ്ആർഐ ആന്റീഡിപ്രസന്റുകൾ ഉപയോഗിച്ചിട്ടുണ്ട്.
ആന്റിഡോപാമിനേർജിക് ന്യൂറോലെപ്റ്റിക്സ് (ആന്റി സൈക്കോട്ടിക്സ്) ഉപയോഗം (അല്ലെങ്കിൽ മുമ്പത്തെ ഉപയോഗം) ക്ഷീണം ശാരീരിക രോഗം
ഒരു നാഡീപരിശോധനയിലൂടെയോ രക്തപരിശോധനയിലൂടെയോ സെക്ഷ്വൽ അൻഹെഡോണിയ കാരണം നിർണയിക്കൽ പ്രയാസമാണ്.
സ്പെസിഫിക് മ്യൂസിക്കൽ അൻഹെഡോണിയ
മ്യൂസിക്കൽ ടോണുകളോ ബീറ്റുകളോ പ്രോസസ്സ് ചെയ്യുന്നതിൽ പ്രശ്‌നങ്ങളില്ലാത്ത, എന്നാൽ സംഗീതം കേൾക്കുന്നതിൽ നിന്ന് ആനന്ദം ലഭിക്കാത്ത ആളുകളെ സമീപകാല പഠനങ്ങൾ കണ്ടെത്തി.
സംഗീതത്തോടുള്ള ഭയമായ മെലോഫോബിയയും മ്യൂസിക്കൽ  അൻഹെഡോണിയയും വ്യത്യസ്തമാണ്.
ഇതും കാണുക അവൊലിഷൻ ഡിസ്റ്റിമിയ അവലംബം പുറം കണ്ണികൾ അൻഹെഡോണിയ - ബൈപോളാർ ഡിസോർഡർ ലക്ഷണങ്ങൾ ആനന്ദമില്ല, പ്രതിഫലമില്ല
ഫലകം:Bipolar disorder
അൻ‌വർ അലി ഇംഗ്ലീഷ് വിലാസം https://ml.wikipedia.org/wiki/Anvar_Ali അൻ‌വർ അലി
മലയാള സാഹിത്യത്തിലെ ഉത്തരാധുനിക കവികളിൽ ശ്രദ്ധേയനാണ്‌ അൻ‌വർ അലി .
കവി, വിവർത്തകൻ, എഡിറ്റർ, സിനിമാ/ഡോക്യുമെന്ററി എഴുത്തുകാരൻ,ചലച്ചിത്രഗാന രചയിതാവ് എന്നീ നിലകളിൽ വ്യക്തിമുദ്ര പതിപ്പിച്ചിട്ടുണ്ട്.
ഏറെ ശ്രദ്ധിക്കപ്പെട്ട മാർഗ്ഗം, ശയനം തുടങ്ങിയ സിനിമകൾക്ക് തിരക്കഥ എഴുതിയിട്ടുണ്ട്. 'മെഹബൂബ് എക്‌സ്പ്രസ്' എന്ന കവിതക്ക് 2021-ലെ കേരള സാഹിത്യ അക്കാദമി പുരസ്കാരം ലഭിച്ചു.
1966 ജൂലൈ 1 -ന്‌ തിരുവനന്തപുരം ജില്ലയിലെ ചിറയൻ‌കീഴിൽ ജനിച്ചു.
തിരുവനന്തപുരം യൂനിവേഴ്‌സിറ്റി കോളേജിൽ നിന്നും മലയാളത്തിൽ ബിരുദാനന്തര ബിരുദം, കോട്ടയം മഹാത്മാഗാന്ധി യൂനിവേഴ്‌സിറ്റിയുടെ കീഴിലുള്ള സ്കൂൾ ഓഫ് ലെറ്റേ‌ഴ്സിൽ നിന്നും എം.ഫിൽ ബിരുദവും നേടി.
പിതാവ്:എ.
അബ്ദുൾ ജലീൽ.
മാതാവ്:എം.
അൻസാർബീഗം.
വിവാഹിതനും രണ്ടുകുട്ടികളുടെ പിതാവും.
തൃശൂർ സ്‌കൂൾ ഒഫ് ഡ്രാമയിൽ അസിസ്റ്റന്റ് പ്രൊഫസറായ അമ്പിളി എന്ന നജ്മുൽ ഷാഹിയാണ് അൻവർ അലിയുടെ ഭാര്യ.
അൻപ് എ., നൈല എ. എന്നിവരാണ് മക്കൾ.
ഇപ്പോൾ കേരള ലോക്കൽ ഫണ്ട് ഓഡിറ്റ് വകുപ്പിൽ ജീവനക്കാരനാണ്‌.
കേരള കാർഷിക സർവകലാശാല ഓ‍ഡിറ്റിൽ ഓഡിറ്റ് ഓഫീസറാണ്.
കവിതാജീവിതം
1983 മുതൽ ആനുകാലികങ്ങളിൽ കവിതകൾ എഴുതി വരുന്നു.
മഴക്കാലം ആദ്യ കവിതാസമാഹാരമാണ്‌.
ജപ്പാനീസ് വിദ്യാഭ്യാസരംഗത്ത് ചലനങ്ങൾ സൃഷ്ടിച്ച തെത്സുകോ കുറയോനഗിയുടെ ടോട്ടോച്ചാൻ എന്ന കൃതി മലയാളത്തിലേക്ക് തർജ്ജമ ചെയ്തിട്ടുണ്ട്.
കവിതകൾ ഇംഗ്ലീഷ്, ഫ്രഞ്ച്, ഹിന്ദി, തമിഴ്, ബംഗാളി, കന്നഡ, ആസ്സാമീസ്, മറാഠി, ഗുജറാത്തി, മൈഥിലി തുടങ്ങിയ ഭാഷകളിൽ വിവർത്തനം ചെയ്യപ്പെട്ടിട്ടുണ്ട്.
പക്ഷിക്കൂട്ടം എന്ന സാഹിത്യപ്രസിദ്ധീകരണത്തിന്റെയും കവിതക്ക് ഒരിടം എന്ന കവിതകൾക്കു മാത്രമായുള്ള പ്രസിദ്ധീകരണത്തിന്റെയും സഹ-എഡിറ്ററായി പ്രവർത്തിച്ചിട്ടുണ്ട്.
കൃതികൾ മഴക്കാലം ആടിയാടി അലഞ്ഞ മരങ്ങളേ മെഹ്ബൂബ് എക്സ്പ്രസ് സിനിമാഗാനങ്ങൾ ഗാനം ചലചിത്രം / ആൽബം 2013 കണ്ടോ കണ്ടോ അന്നയും റസൂലും വഴിവക്കിൽ ആര് നിന്റെ നാവികൻ 2014 തെരുവുകൾ നീ ഞാൻ സ്റ്റീവ് ലോപസ് ഊരാകെ കലപില ചിറകുകൾ ഞാൻ നീ ദൂരമായ് മുത്തുപെണ്ണേ ഉലകം വയലാക്കി ജലാംശം 2016 Para Para കമ്മട്ടിപ്പാടം കാത്തിരുന്ന പക്ഷി ഞാൻ പുഴു പുലികൾ കിസ പാതിയിൽ കിസ്മത്ത് ചിലതുനാം വിന്നു ചുരന്ന 2017 ലോകം എന്നും സഖാവ് മിഴിയിൽ നിന്നും മായാനദി തമ്പിരാൻ എസ്ര 2018 സ്വപ്നം സ്വപ്നം പടയോട്ടം മാരിവിൽ ഏട ഉടലിൻ മിഴി നിറഞ്ഞു കിനാവുകൊണ്ടൊരു സുഡാനി ഫ്രം നൈജീരിയ Plathoore Sivantambalathin കുട്ടൻ പിള്ളയുടെ ശിവരാത്രി 2019 ഉയിരുള്ളവരാം വലിയപെരുന്നാൾ താഴ്‌വാരങ്ങൾ Pranthan Kandalinl തൊട്ടപ്പൻ ചെരാതുകൾ കുമ്പളങ്ങി നൈറ്റ്സ് ഉയിരിൽ തൊടും കുറുമാലി പുഴേൽ Pengalila 2020 സ്മരണകൾ കാടായ് ഭൂമിയിലെ മനോഹര സ്വകാര്യം മുറ്റത്ത് ഹലാൽ ലൗ സ്റ്റോറി ഓടിയോടിപ്പോയ വിശുദ്ധരാത്രികൾ 2021 Chiramabhayamee ആർക്കറിയാം Appalaale നായാട്ട് തീരമേ തീരമേ മാലിക് ആരാരും കാണാതെ പുരസ്കാരങ്ങൾ കുഞ്ചുപിള്ള സ്മാരക അവാർഡ് -മഴക്കാലം എന്ന കൃതിക്ക്(1992) കേരള സാഹിത്യ അക്കാദമിയുടെ കനകശ്രീ എൻഡോവ്മെന്റ് അവാർഡ്-കവിതകൾക്ക്(2000) ഏറ്റവും നല്ല സിനിമാ തിരക്കഥക്കുള്ള അവാർഡ് -The South-South Film Encounter- മൊറോക്കോ(2003),ഫാജർ അന്താരാഷ്ട്ര ഫിലിം ഫെസ്റ്റിവൽ-ടെഹ്റാൻ (2003) കേരള സംസ്ഥാന ഫിലിം അവാർഡ്-മാർഗ്ഗം എന്ന സിനിമയുടെ കഥക്ക് (2003) കവിതക്കുള്ള കേരള സാഹിത്യ അക്കാദമി പുരസ്കാരം മെഹ്ബൂബ് എക്സ്പ്രസ് - 2021 പുറമേ നിന്നുള്ള കണ്ണികൾ അൻ‌വർ അലിയുടെ ബ്ലോഗ് തിരക്കവിതയിൽ Archived 2017-11-13 at the Wayback Machine .
↑ https://www.madhyamam.com/culture/literature/kerala-sahithya-acadamy-award-1046634 ↑ ↑ https://www.filmfare.com/awards/filmfare-awards-south-2017/malayalam/nominations/best-lyrics/anwar-ali-kissa-paathiyil ↑ {{ cite news }} :  CS1 maint: bot: original URL status unknown ( link )
അൻഹുഇലോങ് ഇംഗ്ലീഷ് വിലാസം https://ml.wikipedia.org/wiki/Anhuilong
ചൈനയിലെ അൻഹുയി പ്രവിശ്യയിലെ ഹോങ്‌കിൻ രൂപീകരണത്തിൽ നിന്ന് ഫോസിൽ ലഭിച്ച മമെൻചിസൗറിഡ് ദിനോസറിന്റെ ഒരു ജനുസ്സാണ് അൻഹുയ്‌ലോംഗ് (അർഥം "അൻഹുയി ഡ്രാഗൺ").
ഈ ജനുസ്സിൽ അൻഹുയിലോങ് ഡൈബോൻസിസ് എന്ന ഒരൊറ്റ സ്പീഷീസ് മാത്രമാണ് ഉള്ളത് .
ഫൈലോജെനെറ്റിക് വിശകലനത്തിന്റെ ഫലങ്ങൾ ചുവടെയുള്ള ക്ലാഡോഗ്രാമിൽ കാണിച്ചിരിക്കുന്നു:
Shunosaurus Mamenchisauridae
Mamenchisaurus sinocanadorum
Mamenchisaurus hochuanensis
Mamenchisaurus anyuensis
Mamenchisaurus constructus
" Omeisaurus maoianus "
Haplocanthosaurus
Neosauropoda അവലംബം കുറിപ്പുകൾ
അൻസൽ പ്ലാസ വ്യാജ ഏറ്റുമുട്ടൽ കൊല
2002 നവംബർ 3ന് തെക്കൻ ഡൽഹിയിലെ അൻസൽ പ്ലാസ ( Ansal Plaza ) വ്യാപാര സമുച്ചയത്തിലെ അണ്ടർ ഗ്രൗണ്ട് പാർക്കിംഗ് ഏരിയയിൽ വെച്ച് ഡൽഹി പോലീസ്  തീവ്രവാദികളെന്നു ആരോപിച്ചു രണ്ട് പേരെ വെടിവെച്ചു കൊന്ന സംഭവമാണ് അൻസൽ പ്ലാസ വ്യാജ ഏറ്റുമുട്ടൽ കൊല എന്നറിയപ്പെടുന്നത്.
എന്നാൽ സംഭവത്തിന്‌ ദൃക്സാക്ഷിയായ ഡോക്ടർ ഹരികൃഷ്ണ നടന്നത് വ്യാജ ഏറ്റുമുട്ടൽ കൊലയാണെന്നും സംഭവത്തിന്‌ താൻ സാക്ഷിയനെന്നും പ്രഖ്യാപിച്ചു രംഗത്ത്‌ വന്നതോടെ സംഭവം വിവാദമായി.
ഏറ്റുമുട്ടൽ കൊലക്ക് ശേഷം പത്ര സമ്മേളനം നടത്തിയ പോലീസ് രഹസ്യ വിവരം കിട്ടിയതനുസരിച്ച് വ്യാപാര സമുച്ചയം ആക്രമിക്കാനെത്തിയ തീവ്രവാദികളെയാണ് സാഹസികമായി കൊലപ്പെടുത്തിയതെന്നും  കൊല്ലപ്പെട്ടവരുടെ കയ്യിൽ ആയുധങ്ങളും തിരിച്ചറിയൽ കാർഡും കണ്ടെടുത്തുവെന്നും പ്രസ്താവിച്ചു.
മീഡിയകളിൽ വെടിയേറ്റ്‌ കയ്യിൽ ആയുധങ്ങളുമായി മരിച്ചു കിടക്കുന്ന രണ്ട് പേരുടെ ചിത്രങ്ങളും വാർത്തകളും വരാൻ ആരംഭിച്ചു.
പോയിന്റ് ബ്ലാങ്കിൽ നിന്ന് നെറ്റിയിൽ വെടിയേറ്റ രീതിയിലായിരുന്നു മൃതദേഹങ്ങൾ .
ഡോക്ടർ ഹരികൃഷ്ണയുടെ വെളിപ്പെടുത്തൽ
ദൽഹി പോലീസിന്റെ പത്രസമ്മേളനം കഴിഞ്ഞു ഏതാനും മണിക്കൂറുകൾക്ക് ശേഷം ദൽഹിയിലെ ഗൈനക്കോളജി - കാൻസർ സ്പെഷലിസ്റ്റ് ആയ ഡോക്ടർ ഹരികൃഷ്ണ ഞെട്ടിപ്പിക്കുന്ന ഒരു വെളിപ്പെടുത്തലുമായി രംഗത്തെത്തി.
കാർ പാർക്കിംഗ് ഏരിയയിൽ വെടിയേറ്റ്‌ മരിച്ചവരെ പോലീസ് വ്യാജ ഏറ്റുമുട്ടലിൽ വധിക്കുകയായിരുന്നുവെന്നും മുഴുവൻ സംഭവങ്ങൾക്കും താൻ ദൃക്സാക്ഷിയാണെന്നും അദ്ദേഹം പ്രസ്താവിച്ചു.
സ്വകാര്യ ആവശ്യത്തിനായി മാളിൽ പോയശേഷം കാർ എടുക്കാൻ പാർക്കിംഗ് ഏരിയയിൽ തിരികെ പോകവെയാണ് ഈ സംഭവത്തിന്‌ സാക്ഷിയായത്.
അദ്ദേഹത്തിന്റെ വാക്കുകളിൽ " അവരെ പോലീസ് സാഹസികമായി ഏറ്റുമുട്ടലിൽ കൊലപ്പെടുത്തി എന്ന വാദം തെറ്റാണ്. പോലീസ് വാഹനത്തിൽ നിന്ന് അവരെ ഇറക്കി കൊണ്ട് വരികയായിരുന്നു. എന്തോ മയക്കു മരുന്ന് കുത്തിവെച്ച പോലെ വേച്ചു വേച്ചാണ് അവർ നടന്നിരുന്നത്. അവരെ വെടിവെച്ചു കൊല്ലുന്നതിനും കയ്യിൽ ആയുധങ്ങൾ വെച്ച് കൊടുക്കുന്നതിനും താൻ സാക്ഷിയാണ് " .
ഈ വെളിപ്പെടുത്തലോടെ സംഭവം വൻ വിവാദമായി മാറി.
അൻസൽ പ്ലാസയിൽ നടന്നത് ഡൽഹി പോലീസിന്റെ വ്യാജ ഏറ്റുമുട്ടൽ നാടകമാനെന്നു പ്രഖ്യാപിച്ചു മനുഷ്യാവകാശ സംഘടനകളും മീഡിയകളും രംഗത്ത്‌ വന്നു .
ഈ വെളിപ്പെടുത്തൽ നടത്തിയതിന്റെ പിന്നാലെ ഇതിന്റ പേരിൽ വധഭീഷണിയുണ്ടെന്ന് പ്രഖ്യാപിച്ചു അദ്ദേഹം ഒളിവിൽ പോയി .
ഈ വെളിപ്പെടുത്തലോടെ മുഖം നഷ്ടപ്പെട്ട പോലീസ് ആദ്യം നിഷേധിച്ചെങ്കിലും പിന്നീട് വിശദമായ അന്വേഷണം നടത്തുമെന്ന് പ്രഖ്യാപിച്ചു.
ഡോക്റ്റർ ഹരികൃഷ്ണക്ക് സംരക്ഷണം കൊടുക്കാമെന്ന ഉറപ്പിനെ തുടർന്നു പുറത്തു വന്ന അദ്ദേഹം നവംബർ 9ന് വിശദമായ പത്രസമ്മേളനത്തിൽ സംഭവങ്ങൾ മുഴുവൻ വിവരിക്കുകയുണ്ടായി .
ഈ സംഭവത്തിന്‌ ശേഷം ഡോക്ടർ ഹരികൃഷ്ണയോട് പോലീസ് നിരന്തരം വൈരാഗ്യപരമായാണ്‌  പോലിസിന്റെ പീഡനം മൂലം അദ്ദേഹത്തിന് ഡൽഹി‌ ഗ്രേറ്റർ കൈലാഷിൽ നല്ല നിലയിൽ നടത്തിയിരുന്ന ക്ലിനിക്‌ പൂട്ടി ഡൽഹി വിട്ടു പോകേണ്ടി വന്നു.
ഈ വ്യാജ ഏറ്റുമുട്ടലിന്റെ സൂത്രധാരനായി കരുതപ്പെടുന്ന ഡൽഹി പോലീസിലെ സ്പെഷ്യൽ ഓപ്പറേഷൻ സ്ക്വാഡിലെ അസിസ്റ്റൻറ് പോലീസ് കമ്മീഷണറായിരുന്നു രജ്‌ബീർ സിങ് പിന്നീട് ദുരൂഹമായ രീതിയിൽ ഗുഡ്ഗാവിലെ വസ്തു ഇടപാടുകാരനായ വിജയ് ഭരദ്വാജിൻറെ ഓഫീസിൽ തലയ്ക്കു പോയിന്റ് ബ്ലാങ്കിൽ നിന്ന് തോക്കുകൊണ്ടുള്ള വെടിയേറ്റ്‌ മരിച്ചു അവലംബം ↑ http://zeenews.india.com/home/ansal-plaza-encounter-doctor-allowed-to-prove-it-was-fake_504356.html ↑ ↑ ↑ http://indiatoday.intoday.in/story/delhi-ansal-plaza-fake-encounter-witness-hari-krishna-lands-in-trouble/1/206914.html ↑ http://www.frontline.in/static/html/fl1924/stories/20021206006211400.htm
അച്ചിമെനെസ് സെറ്റോന ഇംഗ്ലീഷ് വിലാസം https://ml.wikipedia.org/wiki/Achimenes_cettoana
ജെസ്നറിയേസീ കുടുംബത്തിലെ പൂച്ചെടികളുടെ ഒരു ഇനമാണ് അച്ചിമെനെസ് സെറ്റോന .
1961 ലാണ് എച്ച്. മൂർ ഈ ഇനത്തെ ആദ്യമായി വിവരിച്ചത്.
അച്ചുതണ്ട് ഇംഗ്ലീഷ് വിലാസം https://ml.wikipedia.org/wiki/Axle തീവണ്ടിയുടെ വീലുകൾ തമ്മിൽ അച്ചുതണ്ടിനാൽ ബന്ധിച്ചിരിക്കുന്നു
തീവണ്ടി , മോട്ടോർവാഹനങ്ങൾ മുതലായവയുടെ ചക്രങ്ങളെ താങ്ങുകയോ കറക്കുകയോ ചെയ്യുന്നതിനുള്ള തണ്ടോ (shaft) സ്പിൻഡിലോ (spindle) പോലുള്ള ദണ്ഡിനെയാണ് അച്ചുതണ്ട് അഥവ ആക്സിൽ എന്നു പറയുന്നത്.
ചക്രങ്ങൾ തമ്മിലുള്ള അകലം നിലനിർത്താനും അച്ചുതണ്ട് ഉപകരിക്കുന്നു.
ചക്രങ്ങൾ കറക്കാനുപയോഗിക്കുന്ന പിൻ (pin), ദണ്ഡ് (bar), തണ്ട് (shaft) എന്നിവയ്ക്കെല്ലാം എൻജിനീയറിങ്ങിൽ പൊതുവേ അച്ചുതണ്ട് എന്നു പറയുന്നു.
ചക്രങ്ങളോടു ബന്ധിച്ച് അവയോടൊപ്പം കറങ്ങുന്നവയും ചക്രങ്ങളെ താങ്ങാൻമാത്രം ഉറപ്പിച്ചവയുമായ അച്ചുതണ്ടുകളുമുണ്ട്.
ചക്രങ്ങളോടൊപ്പം കറങ്ങുന്നതരം അച്ചുതണ്ടുകൾ ചക്രമധ്യത്തിൽ ഹൈഡ്രോളിക (hydraulic) മർദം ഉപയോഗിച്ച് തിരുകി കയറ്റുകയാണ് പതിവ്.
പിൻഭാഗചാലക അച്ചുതണ്ടുകൾ
മോട്ടോർവാഹന ഉത്പാദനത്തിൽ അച്ചുതണ്ട് മറ്റു പല ഭാഗങ്ങളു(parts)മായി ബന്ധപ്പെട്ടിരിക്കുന്നതുകൊണ്ട് അവയ്ക്കെല്ലാംകൂടി അച്ചുതണ്ടു സമുച്ചയം (axle assembly) എന്നു പറയുന്നു; അച്ചുതണ്ട് എന്നുമാത്രമായും പറയാറുണ്ട്.
മോട്ടോർകാറുകളുടെ പിൻഭാഗചാലക അച്ചുതണ്ടുകൾ (rear driving axles) എന്നതുകൊണ്ടുദ്ദേശിക്കുന്നത് അച്ചുതണ്ടുകവചം (axle housing), അച്ചുതണ്ട്, വിഭേദക ഗിയർ (differential gear), ചാലക ഗിയർ (driving gear) എന്നിവ മൊത്തത്തിലാണ്.
വാഹനത്തിന്റെ മുൻവശം താങ്ങുന്ന ഭാഗമാണ് മുൻഭാഗഅച്ചുതണ്ട് (front axle).
ബെയറിങ്ങ്
കാളവണ്ടി, കുതിരവണ്ടി മുതലായവയുടെ അച്ചുതണ്ട് നിർമ്മിക്കാൻ തടി ഉപയോഗപ്പെടുത്തിയിരുന്നു.
എന്നാൽ ആധുനികവാഹനങ്ങളുടെ അച്ചുതണ്ടുകൾക്ക് പലവിധത്തിലുള്ള ഭാരങ്ങൾ താങ്ങേണ്ടതുണ്ട്.
അവയിൽ കൂടുതൽ ആതാനം (strain) ഉണ്ടാകുകയും ചെയ്യും.
മോട്ടോർവാഹനങ്ങൾ, തീവണ്ടി മുതലായവയുടെ അച്ചുതണ്ട് ശ്രദ്ധിച്ച് രൂപകല്പന ചെയ്യേണ്ടതും നിർമ്മാണപദാർഥമായി ഈടുള്ള മേൽത്തരം ഉരുക്ക് ഉപയോഗിക്കേണ്ടതുമാണ്.
എല്ലാ അച്ചുതണ്ടുകളും ഏതെങ്കിലുംതരത്തിലുള്ള ബെയറിങ്ങു(bearing)കളുമായി ബന്ധപ്പെട്ടിരിക്കും.
ചക്രങ്ങളോടൊപ്പം കറങ്ങുന്ന അച്ചുതണ്ട് സ്വയം ബെയറിങ്ങുകളിൽ കറങ്ങുകയും ചക്രങ്ങളിലേക്കു പകരുന്ന ഭാരം താങ്ങുകയും ചെയ്യുന്നു.
ഉറപ്പിച്ചിട്ടുള്ളതും ചക്രങ്ങളോടൊപ്പം കറങ്ങാത്തതുമായ അച്ചുതണ്ടിൽ ഒരു ബെയറിങ്ങ് പ്രതലം (bearing surface) ഉണ്ടായിരിക്കും.
വാഹനങ്ങളുടെ അച്ചുതണ്ടുകൾ രണ്ടു തരം ഉണ്ട്.
ഡെഡ് ആക്സിൽ.
ലൈവ് ആക്സിൽ അവലംബം ↑ How Hydraulic Machines Work ↑ Axle Assembly ↑ ↑ AXLE HOUSING ↑ Automobile Differential Gears ↑ http://www.eduslide.net/courses/690/Driving-with-Manual-Gear-Transmission.htm Archived 2010-12-26 at the Wayback Machine .
driving gear ↑ Ball Bearing ,Roller Bearing ,On Line Bearing Store കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അച്ചുതണ്ട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അച്ചുതണ്ട് ശക്തികൾ ഇംഗ്ലീഷ് വിലാസം https://ml.wikipedia.org/wiki/Axis_powers രണ്ടാം ലോകമഹായുദ്ധത്തിന്റെ വിവിധ ദശകളിൽ അച്ചുതണ്ടുശക്തികളുടെ നിയന്ത്രണത്തിലുണ്ടായിരുന്ന യൂറോപ്യൻപ്രദേശങ്ങൾ നീല നിറത്തിൽ കാണിച്ചിരിക്കുന്നു.
രണ്ടാം ലോകമഹായുദ്ധ കാലത്ത്, സഖ്യകക്ഷികൾക്ക് എതിരേ അണിനിരന്ന രാജ്യങ്ങളെയാണ് അച്ചുതണ്ട് ശക്തികൾ ( Axis Powers ) എന്നു പറയുന്നത്.
മൂന്ന് പ്രധാന അച്ചുതണ്ട് ശക്തികൾ ഇവരായിരുന്നു - ജർമ്മനി , ജപ്പാൻ , ഇറ്റലി .
റോം - ബെർലിൻ - റ്റോക്യോ അച്ചുതണ്ടുകൾ എന്നാണ് ഇവർ സ്വയം വിശേഷിപ്പിച്ചിരുന്നത് .
അച്ചുതണ്ടു ശക്തികളുടെ പൂർണ്ണപരാജയത്തോടെയാണ് രണ്ടാം ലോകമഹായുദ്ധം അവസാനിച്ചത്.
അച്ചുതണ്ടു ശക്തികൾ എന്ന പദം ആദ്യമായുപയോഗിച്ചത് ഹംഗേറിയൻ പ്രധാനമന്ത്രിയായിരുന്ന ഗയുല ഗോമ്പോസ്‌ ആണ്.
ഇറ്റാലിയൻ ഭരണാധികാരിയായിരുന്ന ബെനിറ്റോ മുസ്സോളിനിയാണ് ഈ വാക്കിന് പ്രചാരം നൽകിയത്.
1936 ഒക്ടോബർ 25 ന് ജർമ്മനിയും ഇറ്റലിയും തമ്മിൽ ഒരു സൗഹൃദക്കരാർ ഒപ്പിട്ടു.
ഇതിനെ അടിസ്ഥാനമാക്കി തന്റെ ഒരു പ്രസംഗത്തിൽ മുസ്സോളിനി റോം - ബെർലിൻ അച്ചുതണ്ടിനെക്കുറിച്ചു പറയുകയുണ്ടായി, ഈ അച്ചുതണ്ടിനു  കേന്ദ്രമാക്കി ഭാവിയിൽ മറ്റു യൂറോപ്യൻ രാജ്യങ്ങൾ കറങ്ങും എന്നരീതിയിലുള്ള പ്രസ്താവനകൾ അദ്ദേഹത്തിൽ നിന്നുണ്ടായി.
അവലംബം ↑ www.ushmm.org എന്ന വെബ് സൈറ്റിൽ
അച്ചിക്കൽ ഇംഗ്ലീഷ് വിലാസം https://ml.wikipedia.org/wiki/Achickal
9°49′00″N 76°34′00″E ﻿ / ﻿ 9.81667°N 76.56667°E ﻿ / 9.81667; 76.56667 കേരളത്തിലെ കോട്ടയം ജില്ലയിലുള്ള ഒരു ചെറിയ ഗ്രാമമാണ് അച്ചിക്കൽ .
ഗ്രാമത്തിന്റെ സമ്പദ്‌വ്യവസ്ഥയിൽ പ്രധാനം റബ്ബർ, കുരുമുളക്, ഇഞ്ചി തുടങ്ങിയ തോട്ടവിളകളാണ്.
അച്ചിക്കലിലെ വിനോദസഞ്ചാര കേന്ദ്രങ്ങളിൽ ഉദയഗിരി പള്ളി , ഇളംതുരുത്തി പാറ എന്നിവ ഉൾപ്പെടുന്നു.
അച്ചിക്കലിൽ എത്തുവാൻ എറണാകുളത്തുനിന്നോ പാലായിൽ നിന്നോ ബസ്സുകിട്ടും.
മോനിപ്പള്ളിയിൽ ബസ്സ് ഇറങ്ങിയിട്ട് സ്വകാര്യ ബസ്സോ ഓട്ടോയോ പിടിച്ച് അച്ചിക്കലിൽ എത്താം.
അച്ചിസൺ കമ്മീഷൻ ഇംഗ്ലീഷ് വിലാസം https://ml.wikipedia.org/wiki/Aitchison_Commission
ഇന്ത്യക്കാർക്ക് സിവിൽ സർവീസിൽ ഉയർന്ന ഉദ്യോഗങ്ങൾ നല്കാനുള്ള സാധ്യതയെപ്പറ്റി ആരായാനും ഇന്ത്യൻ പബ്ളിക് സർവീസ് കമ്മിഷൻ നിയമങ്ങൾ ഏകീകരിക്കാനുമായി ഇന്ത്യൻ വൈസ്രോയിയായിരുന്ന ഡഫറിൻ പ്രഭു (1826-1902), പഞ്ചാബിലെ മുൻ ലഫ്.
ഗവർണറായിരുന്ന സർ ചാൾസ് അച്ചിസന്റെ അധ്യക്ഷതയിൽ നിയമിച്ച കമ്മിഷൻ.
1886 നവംബർ 4-ന് രൂപവത്ക്കരിക്കപ്പെട്ട ഈ കമ്മിഷനിൽ അധ്യക്ഷനെ കൂടാതെ 16 അംഗങ്ങൾ (സെക്രട്ടറി ഉൾപ്പെടെ) ഉണ്ടായിരുന്നു.
ഇതിൽ ഇന്ത്യക്കാരായി ആറുപേർ ( ഹിന്ദു 4, മുസ്ലീം 2) മാത്രമാണുണ്ടായിരുന്നത്.
കവനന്റഡ് സർവീസിലേക്ക് നീക്കിവച്ചിട്ടുള്ള ഉദ്യോഗങ്ങൾ പ്രൊവിൻഷ്യൽ സർവീസിലേക്ക് മാറ്റി, തുറന്ന മത്സരപരീക്ഷ നടത്തിയോ താഴ്ന്ന ഉദ്യോഗസ്ഥൻമാർക്ക് ഉദ്യോഗക്കയറ്റം നല്കിയോ ആളെ നിയമിക്കണമെന്നായിരുന്നു കമ്മിഷന്റെ ഒരു ശിപാർശ.
മത്സരപരീക്ഷയ്ക്കുള്ള പ്രായപരിധി 23 ആക്കി ഉയർത്തുന്നതിന് കമ്മിഷനനുകൂലമായിരുന്നു.
കവനന്റഡ്, അൺകവനന്റഡ് സർവീസുകൾ യഥാക്രമം ഇംപീരിയൽ, പ്രൊവിൻഷ്യൽ സർവീസുകളാക്കി മാറ്റാനും പ്രൊവിൻഷ്യൽ സർവീസിനുതാഴെ ഒരു സബോർഡിനേറ്റ് സർവീസുണ്ടാക്കാനും കമ്മീഷൻ ശിപാർശ ചെയ്തു.
ഇംഗ്ലണ്ടിലും ഇന്ത്യയിലും വച്ച് ഐ.സി.എസ്. പരീക്ഷ നടത്തുന്നതിനെ കമ്മിഷൻ അനുകൂലിച്ചില്ല.
കമ്മിഷന്റെ പൊതുസർവീസുകളെ സംബന്ധിച്ചുള്ള ശിപാർശകൾ ഗവൺമെന്റ് അംഗീകരിച്ചു.
കവന്റഡ് സിവിൽ സർവീസ് അക്കാലം മുതൽ ഇന്ത്യൻ സിവിൽ സർവീസായി മാറി.
ഇംഗ്ളണ്ടിലും ഇന്ത്യയിലും എല്ലാ മത്സരപരീക്ഷകളും നടത്തണമെന്നപ്രമേയം ബ്രിട്ടിഷ് ജനപ്രതിനിധിസഭ 1893-ൽ അംഗീകരിച്ചതിനെത്തുടർന്ന് കമ്മിഷന്റെ അവസാനത്തെ ശിപാർശയ്ക്ക് പ്രസക്തിയില്ലാതായി.
പുറംകണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അച്ചിസൺ കമ്മീഷൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അച്ചുനിർമ്മാണശാല
അച്ചടിക്കുന്നതിനുള്ള അച്ചുകൾ വ്യാവസായികാടിസ്ഥാനത്തിൽ നിർമ്മിക്കുന്ന സ്ഥാപനത്തെ അച്ചുനിർമ്മാണശാല എന്നു പറയുന്നു.
അച്ചുനിർമ്മാണം രണ്ടുവിധമുണ്ട്.
കൈകൊണ്ടുനിർമ്മിക്കുന്ന സമ്പ്രദായമാണ് ഏറ്റവും പ്രാചീനമായത്; സ്വയം പ്രവർത്തിക്കുന്ന യന്ത്രങ്ങളുപയോഗിച്ചുനിർമ്മിക്കുന്നത് ആധുനികം.
കൈകൊണ്ടുനിർമ്മിക്കുന്നവ രണ്ടുവിധം.
അർധയാന്ത്രികം
കൈകൊണ്ടു കൊത്തിയെടുക്കുന്ന പഞ്ചുകളുപയോഗിച്ചുണ്ടാക്കുന്ന മാട്രിക്സി(matrix)ൽ ലോഹസങ്കരം ഉരുക്കി ഒഴിച്ച് വാർത്തെടുക്കുന്ന അർധയാന്ത്രികപദ്ധതി മധ്യകാലഘട്ടത്തിൽ രൂപപ്പെട്ടതാണ്.
അവികസിത രാജ്യങ്ങളിൽ ഈ സമ്പ്രദായമാണ് പ്രായേണ നിലനിന്നുവരുന്നത്.
എന്നാൽ അച്ചടിയുടെ ആരംഭകാലത്ത് തനി ഹസ്തനിർമിത അച്ചുകളായിരുന്നു നിലവിലിരുന്നത്.
അടുത്തകാലംവരെ കേരളത്തിൽ പലയിടത്തും ഈ സമ്പ്രദായം നിലവിലുണ്ടായിരുന്നു.
അക്ഷരം ഉരുക്കുകമ്പിയിൽ കൊത്തിയെടുത്തിട്ട് അത് ചുട്ടുപഴുപ്പിച്ച് ചെമ്പുകട്ടയിലോ ഈയക്കട്ടയിലോ കുത്തിയിറക്കി കരുവുണ്ടാക്കുകയും ഉരുക്കിയ ലോഹമിശ്രം ആ കരുവിൽ ഒഴിച്ച് തണുപ്പിക്കുകയും ചെയ്യുന്നു.
തണുത്തു ഘനീഭവിച്ച ലോഹമിശ്രം കടുപ്പമുള്ളതായിരിക്കും.
അതിനെ കരുവിൽനിന്നും തട്ടി പുറത്തെടുക്കുമ്പോൾ ലഭിക്കുന്ന അച്ചിന്റെ ചുവട്ടിൽ വാലുപോലെ നില്ക്കുന്ന ലോഹസങ്കരാവശിഷ്ടം മുറിച്ചുകളഞ്ഞിട്ട് ഉരച്ച് മിനുസപ്പെടുത്തി തയ്യാറാക്കുന്ന അച്ചുകൾ അച്ചുനിർമ്മാണത്തിന്റെ ആദ്യകാലരീതിയെ അനുസ്മരിപ്പിക്കുന്നു.
ഈ സമ്പ്രദായത്തിൽ അച്ചുകൾ വാർത്തെടുക്കുമ്പോൾ അക്ഷരങ്ങളുടെ രൂപം ഉൾക്കൊള്ളുന്ന കരു തടികൊണ്ടോ ലോഹം കൊണ്ടോ ഉണ്ടാക്കിയിട്ടുള്ള ഒരു കൈപ്പിടിയിൽ ഉറപ്പിച്ചിട്ട് അതിൽക്കൂടിയാണ് ഉരുകിയ ലോഹസങ്കരം കരുവിലേക്കു പകരുന്നത്.
യാന്ത്രികം